Jaan Kreuks

Jaan Kreuks (; 5. detsember (vkj)/ 17. detsember 1891 Rooküla, Alavere vald, Kose kihelkond, HarjumaaEELK Kose koguduse personaalraamat 1908-1929. Eesti Rahvusarhiiv, RA EAA.1215.1.130. Leht 20p – 28. märts 1923 Tallinn) oli eesti kommunist, EKP Keskkomitee liige.

Elulugu
Kreuks sündis Rooküla mõisa sulase Jüri Kreuksi peres.

Jaan Kreuks alustas tööd Tallinnas lukksepa õpilasena, oli meremees ja pottsepa õpilane, aastatel 1911–1912 töötas Peterburis, kus Kreuks võttis alates 1911. aastast osa revolutsioonilisest liikumisest. 1914. aastal mobiliseeriti ta Venemaa keiserlikku sõjaväkkeja teenis Austria piiril 34. diviisis sanitarina ja staabi kirjutajana.

1918. aastal astus VSDT(b)P liikmeks, Saksa esimese okupatsiooni ajal lahkus Eestist. 1919. aastal organiseeris ta Tallinnas raudteelaste streigi, mille eest vallandati töölt ning ta hakkas end varjama. 

Kreuks oli Eestimaa Kommunistliku Partei organisatsiooni Tallinna ja Harjumaa parteiorganisatsiooni vastutav organisaator ja võttis osa Tallinnas 5. novembril 1920 EKP asutamisest. Ta oli eesti raudteetehaste ametiühingu esindaja Eestimaa ametiühingute I kongressil ja valiti ametiühingute kesknõukogusse.Järjekordne rüüstamine. Jaan Kreuks tapetud. Klassivõitlus, 1923 nr 43, lk 3-5 Ta oli EKP I, II ja III kongressi delegaat Tallinna organisatsiooni poolt ning valiti EKP I kongressil 1920. aastal ja EKP III kongressil 1923. aastal EKP Keskkomiteesse. Kreuks oli ka EKNÜ asutajaid ja valiti EKNÜ I kongressi KK liikmeks.HAUDI. Jaan Kreuks (1891 – 1923) revolutsioonilise liikumise tegelane

1922. aastal oli Kreuks EKP delegaat Kommunistliku Internatsionaali Kommunistliku Internatsionaali IV kongressil Moskvas. 

1923. aastal seati Kreuksi kandidatuur üles II Riigikogu valimistel. Kuid 28. märtsil 1923 said Kaitsepolitsei ametnikud Heinrich Siirma ja Paul Malsvell Tallinnas Jaan Kreuksi jälile ja püüdsid teda vahistada, viimane aga osutas relvastatud vastupanu. Nii lasti ta Tatari tänaval maha.Mai Krikk. Eesti poliitiline politsei 1920–1940. Tallinn 2002. Lk 90

Isiklikku
Jaan Kreuks on maetud Tallinna Rahumäe kalmistule. 9. veebruaril 1958 paigaldati tema hauasambale büst. Praegu on see eemaldatud, kiviosa on aga alles. 

Tema noorem vend Georg Kreuks oli samuti aktiivne kommunist.

Mälestuse jäädvustamine
Jaan Kreuksi nime kandsid Tallinnas aastatel 1940–1941 ja 1944–1989 Kentmanni tänav ning Kentmanni põik, 1981–1990 Tallinna 37. Keskkool ning Mustpeade majas asunud Noorsoo Kultuuripalee.Päring kohanimeandmebaasist. Eesti kohanimed

Kohtla-Nõmmel kandis Kreegi tänav tema nime. Elvas Palu tänav. 

Eesti NSV ajal paigaldati tema hukkumise kohale Tatari ja Veerenni tänava nurgamajale (tänapäeval Tatari ja Vana-Veerenni tänava nurgal maja aadressiga Tatari tänav 54) mälestustahvel kirjaga "Siin tänava nurgal mõrvati 28. märtsil 1923TAOTLEME VENDADE KREUKSIDE NIME, Säde: lasteleht, nr. 47, 16 juuni 1965V. Toom, EKP TALLINNA KOMITEE TÄIDESAATEV BÜROO (ORGBÜROO), TÖID NLKP AJALOO ALALT/ТРУДЫ ПО ИСТОРИИ КПСС VI. TARTU 1969,  lk 4, 15 kodanliku Kaitsepolitsei agendi poolt revolvri lasuga selja tagant EKP Keskkomitee liige JAAN KREUKS".

Jõgeval tegutses aastatel 1932–1935 Jaan Kreuksi nimeline parteiorganisatsioon. 

Tema järgi on nime saanud mootorlaev Jaan Kreuks.

Viited

Kirjandus
"Seltsimees Jaan Kreuks". Edasi, 6. aprill 1923. Lk 2

Välislingid
Tatari tänav 54 olnud mälestustahvel. Muinsuskaitseameti ajaloo fotokogu
Haud Tallinna Rahumäe kalmistul
 Большая советская энциклопедия (1-е издание). т. XXXV (1937): «Крестьянская газета» — Ларсон, стлб. 50 // Креукс
 Революционно-исторический календарь-справочник. Гос. изд-во полит. лит-ры., 1965. - Страница 341―343: ...Эстонский комсомол на III конгрессе КИМ. 23 марта 1923 г. он шел по улице Татари. На перекрестке, там, где улица Вээрени пересекает улицу Татари, агент охранки выстрелом в спину убил Яана Креукса. Так эстонская буржуазия трусливо, из-за угла, расправилась с одним из руководителей эстонского рабочего класса, за которым она долго и упорно охотилась. Яан Юрьевич Креукс родился в 1891 г. в семье батрака, который через несколько лет после рождения сына переехал в город искать хлеба и счастья. Но Юри Креукс и в городе не нашел постоянной работы.  С юных лет его сыну Яану пришлось помогать семье. Еще учась в начальной школе, он по вечерам продавал газеты. Окончив школу Яан Креукс стал учеником слесаря, вечерами он продолжая заниматься, пока не окончил 6 классов...Советская власть. Я. Креукс поспешил в родной Таллин. С января 1918 г, он работая в военном отделе Таллинского Совета, активно участвовал в создании вооруженных сил молодой Советской  году республики. В эти же дни он вступил в ряды Коммунистической партии. В феврале Эстонию оккупировали немцы. Вместе со многими революционными рабочими Креукс уехал в Советскую Россию. Но уже в конце 1918 г. он нелегально возвращается в Эстонию. Власть в его родной стране захватила буржуазия. Были разгромлены и закрыты рабочие организации...
 Советская Эстония : орган ЦК Компартии Эстонии, Верховного Совета и Совета Министров Эстонской ССР, nr. 74, 28 märts 1953 // С. 2 Ян Креукс

Kategooria:EKP Keskkomitee liikmed
Kategooria:Rahumäe kalmistule maetud
Kategooria:Sündinud 1891
Kategooria:Surnud 1923